Keskkonnaamet
info@keskkonnaamet.ee 
Terviseamet
info@terviseamet.ee
Transpordiamet
info@transpordiamet.ee
Päästeamet
louna@rescue.ee 
Regionaal- ja Põllumajandusministeerium
info@agri.ee 							          06.11.2024 nr 7-1/14-5

Keskkonnamõju strateegilise hindamise algatamata jätmise otsuse eelnõu esitamine seisukoha saamiseks

Põhja-Sakala Vallavolikogu algatas 25.04.2024 otsusega nr  215 Suure-Jaani linnas Tallinna tn 24 katastriüksuse ja lähiala detailplaneeringu koostamise. 
Detailplaneeringu koostamisest huvitatud isik ja koostamise korraldaja on Põhja-Sakala Vallavalitsus. 

Detailplaneeringu koostamise eesmärk on kaaluda võimalusi Tallinna tn 24 katastriüksusel asuva vana koolimaja laiendamiseks/rekonstrueerimiseks kaasaegset õpikeskkonda pakkuvaks tänapäevaseks õppehooneks/hooneteks ja planeeringualal turvalise keskkonna loomiseks.

Detailplaneeringuga tehakse ettepanek üldplaneeringu muutmiseks. Detailplaneeringuga soovitakse suurendada üldplaneeringuga määratud ühiskondlike ehitiste katastriüksuse täisehituse protsenti. Planeerimisseaduse § 142 lõike 6 kohaselt tuleb üldplaneeringu põhilahenduse muutmise ettepanekut sisaldava detailplaneeringu koostamisel anda eelhinnang ja kaaluda keskkonnamõju strateegilist hindamise (KSH) vajadust. Vastavalt keskkonnamõju hindamise ja keskkonnajuhtimissüsteemi seaduse § 33 lõikele 6 tuleb keskkonnamõju strateegilise hindamise vajalikkuse üle otsustamisel enne otsuse tegemist küsida seisukohta asjaomastelt asutustelt. Eesmärgiga selgitada välja kavandatava tegevuse elluviimisega kaasnev võimalik keskkonnamõju ja kaaluda KSH algatamise vajadust on koostatud KSH eelhinnang. Eelhinnangu tulemusel on jõutud seisukohale, et KSH vajadus puudub.
Käesolevaga esitame KSH algatamata jätmise otsuse eelnõu ning KSH eelhinnangu Teile seisukoha saamiseks.  

Lugupidamisega

/allkirjastatud digitaalselt/

Karel Tölp
vallavanem

Lisad: 

1. Põhja-Sakala Vallavolikogu otsuse „Suure-Jaani linnas Tallinna tn 24 katastriüksuse ja lähiala detailplaneeringu keskkonnamõju strateegilise hindamise algatamata jätmine“ eelnõu;
2. Põhja-Sakala vallas Suure-Jaani linnas Tallinna tn 24 katastriüksuse ja lähiala detailplaneeringu keskkonnamõju strateegilise hindamise eelhinnang.

Kaja Notta
510 6794
kaja.notta@pohja-sakala.ee